312 Julius Thomsen. 



Æther-jMængde blev konstant, at der dog fandt en Forskydning 

 Sted af Ætherdelene fra den ene Gruppe af Atomer til den anden, 

 hvilket Forhold da vilde faa Indflydelse paa de empiriske Atom- 

 vægtes Størrelse. Jeg har derfor undersøgt Forholdet paa en 

 anden Maade, saaledes at den kemiske Reaktion kun foregaar 

 imellem samme Art Atomer, hvilket er Tilfældet, naar et Grund- 

 stof gaar fra den ene allotrope Tilstand til den anden. Som be- 

 kendt viser Fosfor et Exempel paa en saadan Proces , idet det 

 ved Opvarmning eller ved Lysets Medvirkning omdannes fra den 

 ene Tilstand til den anden under Afgivelse af en meget be- 

 tydelig Energimængde (omtrent 17000 Varmeenheder for hvert 

 Atom). Dersom nu en Forandring af den til Stoftet knyttede 

 potentielle Energi til Varme kunde bevirke en Forandring af 

 Legemets Vægt, maatte det vise sig under Omdannelse af 

 Fosfor fra den ene Tilstand til den anden. Jeg indesluttede 

 derfor Fosfor i Glasrør, tilsmeltede Rørene for Blæselampen 

 og bestemte Vægten af de fyldte Rør, idet et tomt men til- 

 smeltet Rør blev benyttet som Modvægt for at ophæve Luftens 

 Indflydelse ved Vejningen. Rørene bleve dernæst udsatte for 

 højere Varme eller Sollys, hvorved Omdannelsen efterhaanden fore- 

 gik. Rørenes Vægt blev undersøgt i Løbet af flere Maaneder, men 

 ingen Forandring i samme lod sig iagttage. Ved disse Forsøg 

 er det altsaa bevist, at Tab af potentiel Energi og dens Om- 

 dannelse til Varme, saaledes som Forholdet i Reglen er ved 

 de kemiske Processer, ikke paavirker Legemets Vægt. 



Landolt betragter sine ovenomtalte Forsøg som afgørende 

 og udtaler, »at dermed er den sidste Udvej spærret, som endnu 

 stod aaben for Prouts Hypothese». Jeg tror, at denne Ud- 

 talelse er noget forhastet, og jeg haaber, at det ved de Under- 

 søgelser, som jeg nedenfor skal meddele, vil lykkes mig at 

 puste nyt Liv i den gentagne Gange dødsdømte Hypothese. 



